შერი კერი
შერი ენ კერი (ინგლ. Cherie Currie; დ. 30 ნოემბერი, 1959) — ამერიკელი მუსიკოსი, მსახიობი და ხელოვანი. 1970-იანი წლების მეორე ნახევარში იყო გოგონათა როკ-ჯგუფის The Runaways წამყვანი ვოკალისტი. ჯგუფის დაშლის შემდეგ კერი სოლო არტისტი გახდა. მოგვიანებით მან თანამშრომლობა დაიწყო თავის იდენტურ ტყუპისცალთან, მერი კერისთან, რომელთან ერთადაც ალბომი გამოუშვა. მათ დუეტში შესრულებულმა სიმღერამ „Since You Been Gone“ აშშ-ის ჩარტებში 95-ე ადგილს მიაღწია.